YChL guruh bosqichida 2018-yildan boshlab Angliya, Ispaniya, Germaniya va Italiyaning 4 tadan jamoasi to‘g‘ridan-to‘g‘ri qatnashadi

Yevropa Futbol Uyushmasi qit’a klublarining eng nufuzli musobaqasi bo‘lgan Yevropa Chempionlar Ligasining guruh bosqichida kuchli to‘rtlik chempionatlarining to‘rttadan jamoasi saralash bosqichlarisiz ishtirok etishini ta’minladi.

Bunda gap Angliya, Germaniya, Ispaniya va Italiya chempionatlariga tegishli. Bu ligalarning to‘rtinchi jamoasi pley-off o‘yinlari orqali guruh bosqichi masalasini hal qilib kelgan bo‘lsa, bundan buyon to‘g‘ridan-to‘g‘ri guruh bosqichida ishtirok etadi, deb xabar berdi UEFA rasmiy sayti.